బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఎయిర్ ఏషియాలో 2000 ఉద్యోగాలు
ఎయిర్ ఏషియా ఇండియా కార్మికశక్తిని 2,000 వరకు పెంచుకున్నట్లు తెలిపింది. బెంగళూరు కేంద్రంగా పని చేస్తున్న ఈ విమానయాన సంస్థ వచ్చే ఏడాది అంతర్జాతీయ సేవలను విస్తరించడానికి అన్ని విధాలుగా సిద్ధమౌతోంది
Samayam Telugu | Updated:
May 20, 2018, 02:11PM IST
ఎయిర్ ఏషియా
ఎయిర్ ఏషియా ఇండియా కార్మికశక్తిని 2,000 వరకు పెంచుకున్నట్లు తెలిపింది. బెంగళూరు కేంద్రంగా పని చేస్తున్న ఈ విమానయాన సంస్థ వచ్చే ఏడాది అంతర్జాతీయ సేవలను విస్తరించడానికి అన్ని విధాలుగా సిద్ధమౌతోంది. ఎయిర్ ఏషియా గత ఏడాది నుంచి దృష్టి కేంద్రీకరిస్తూ వస్తున్న అంశాల్లో ప్రతిభావంతులైనవారిని ఉద్యోగాల్లోకి తీసుకోవడం ఒకటి. కంపెనీ 2020 నాటికి సిబ్బంది సంఖ్యను మూడింతలు పెంచుకోవాలని లక్ష్యంగా పెట్టుకున్నట్లు ఈ ఎయిర్‌లైన్స్ మాజీ మేనేజింగ్ డైరెక్టర్, ముఖ్య కార్యనిర్వహణ అధికారి అమర్ అబ్రోల్ ఇంతకు ముందు ప్రకటించారు.
‘‘ఎయిర్ ఏషియా ఇండియా సిబ్బందిని 2,000 మందికి పెంచుకుని మరో మైలు రాయిని చేరింది. ఒక్క సంవత్సరంలోనే చాలా వరకు సిబ్బందిని పెంచుకుంది.’’ అని కంపెనీ తెలిపింది. టాటాగ్రూపు, మలేషియన్ విమానయాన సంస్థ ఎయిర్‌ఏషియా సంయుక్త రంగంలో 51:49 వాటా నిష్పత్తితో ఎయిర్ ఏషియా ఇండియా సంస్థను నిర్వహిస్తున్నాయి. ఇది 2014 జూన్‌లో సర్వీసులు ప్రారంభించింది. ప్రస్తుతం దేశంలో 20 ప్రాంతాలకు విమానాలు నడుపుతోంది. 18 ఎయిర్ బస్ ఏ320 విమానాలతో సేవలందిస్తోంది. అంతర్జాతీయ సేవలను మొదలు పెట్టదలచుకున్న ఈ సంస్థ మరో రెండు విమానాలను జత చేసుకుంది. భారత నిబంధనల ప్రకారం దేశీయ విమానయాన సంస్థలు విదేశాలకు ప్రయాణించాలంటే 20 విమానాలు వాటి దగ్గర ఉండాలి. ఎయిర్ ఏషియా ఇండియా 2017-18 మార్చి త్రైమాసికంలో 2016-17 క్యూ 4లో కంటే 74 శాతం ఎక్కువగా 1.47 మిలియన్ల ప్రయాణికులను వివిధ గమ్యస్థానాలకు చేర్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.